stanford-oval/wikipedia huggingface dataset:
בניין מנהטן מוניציפל

| --- | --- |

בניין מנהטן מוניציפל
 מידע כללי
 סוג:  גורד שחקים, בניין עירייה 
 כתובת:  סנטר 1, מנהטן, ניו יורק
 מיקום:  מנהטן 
 מדינה:  ארצות הברית
 הקמה ובנייה
 תקופת הבנייה:  1907–1914 (כ־7 שנים)
 תאריך פתיחה רשמי:  1914 
 אדריכל:  מק'קים, מיד ווייט 
 מידות
 גובה:  176.79 מ' 
 קומות:  36 
 קואורדינטות:  40°42′46.67″N 74°0′13.99″W﻿ / ﻿40.7129639°N 74.0038861°W﻿ / 40.7129639; -74.0038861
 אתר רשמי
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיבניין מנהטן מוניציפל(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיבניין מנהטן מוניציפל(למפת מנהטן רגילה) בניין מנהטן מוניציפל(למפת מנהטן מוגדלת) בניין מנהטן מוניציפל
 
בניין מנהטן מוניציפל (באנגלית: Manhattan Municipal Building) הוא גורד שחקים הממוקם בצומת הרחובות סנטר וצ'מברס במנהטן, ניו יורק, ארצות הברית. הבניין מתנשא לגובה של 176.79 מטרים והוא בעל 41 קומות. הוא תוכנן על ידי משרד האדריכלים McKim, Mead & White כדי לספק חלל מוניציפלי נוסף לבניין העירייה של ניו יורק לאחר החלטת איחוד חמשת הרבעים של העיר, שהתקבלה בשנת 1898. נבנה בין השנים 1914-1907 ומסמל את סופה של תנועת סיטי ביוטיפול. הוא הבניין הראשון שנבנה בעיר המשלב בתוכו תחנה של הרכבת התחתית של ניו יורק.
מנהטן מוניציפל הוא בעל מעמד מבנה היסטורי לאומי משנת 1972 ועירוני משנת 1966.
היסטוריה

ציורו של האמן קולין קמפבל קופר
בבנייה (1912)
בדוח השנתי של 1884, קבע ראש העיר דאז, פרנקלין אדסון (Franklin Edson), כי נדרשים משרדים נוספים לפעילות השוטפת של העירייה. בנוסף, ציין בדוח שבניין העירייה לא ניתן להרחבה מאחר שזו תפגע בסמטריה ובאדריכלות הקיימות.
משרדי העירייה שכרו משרדים במבנים שונים ברחבי העיר, שהיו פזורים ממנהטן תחתית ועד מידטאון מנהטן. חוזי השכירות כללו אפשרות להתרחב במידת הצורך. הממשל ביקש לצמצם את חוזי השכירות ששולמו לבעלי הנכסים ועקב כך נערכו מספר תחרויות עיצוב לבניין חדש, שיאגד את כל גופי העירייה תחת קורת גג אחת. ראש העיר, אברם יואיט (Abram Hewitt), מינה ועדה לבדיקת תוכניות ומגרשים מתאימים בשנת 1888 ועד שנת 1907 התקיימו ארבע תחרויות תכנון. מזכיר התחרות האחרונה היה הממונה על הגשרים בעירייה ונכנסו אליה שתים עשרה חברות. ההצעה המנצחת הייתה של ויליאם מיטשל קנדל (William Mitchell Kendall), שהיה שותף צעיר במשרד האדריכלים McKim, Mead and White והתבקש על ידי ראש העיר, ג'ורג' מקקללאן ג'וניור (George B. McClellan, Jr.) להשתתף בתחרות. באותה תקופה משרד האדריכלים McKim, Mead and White היה הגדול בעולם והעסיק כ-100 אדריכלים. למרות מעמדם בקהילת האדריכלים, בניין מנהטן מוניציפל היה גורד השחקים הראשון שתכננו.
הבניין אוכלס בחלקו לראשונה בינואר 1913 ורוב המשרדים בבניין נפתחו לציבור בשנת 1916. נכון ל-2014 הבניין הוא ביתם של שלושה עשר גופים עירוניים המעסיקים למעלה מ-2,000 איש בשטח כולל של 90,000 מ"ר.
אדריכלות

הקשת המרכזית בבניין שעוצבה בהשראת קשת קונסטנטינוס
אריחי Guastavino בארקדה הדרומית
הפסל המוזהב בראש הבניין
מגוון סוגי פסלים ותבליטים מעטרים את הבניין בסגנון אדריכלות רומית קלאסית. הקשת המרכזית, המאפשרת מעבר כלי רכב תחתיה, עוצבה בהשראת קשת קונסטנטינוס ומוחזקת על ידי שורות עמודים קורינתים.
הקמרונות המחופים בטרה קוטה עוצבו בהשראת חזית הכניסה של ארמון פארנזה ברומא. הארקדה הדרומית מחופה באריחי Guastavino לבנים.
חזיתות הבניין שופצו בשנת 1990 על ידי וונק אדמס סאלבין (Wank Adams Slavin).
אדריכלות > צריח

הפסל בראש הבניין, הקרוי Civic Fame, הוצב בשנת 1913. הוא מצופה זהב ועוצב על ידי אדולף אלכסנדר ווינמן (Adolph Alexander Weinman). גובהו 8 מטרים והוא הפסל השלישי בגודלו במנהטן (אחרי פסל החירות ו-Bellerophon Taming Pegasus הממוקם בחזית בית הספר למשפטים קולומביה). הוא מעוצב בדמות אישה המחזיקה בידה השמאלית כתר מוראלי בעל חמישה צריחים המייצגים את חמשת הרבעים של העיר ניו יורק: מנהטן, ברוקלין, הברונקס, קווינס וסטטן אילנד. בבניין חמש כיפות המייצגות גם כן את חמשת הרבעים. בידה הימנית מגן וענף דפנה המייצגים ניצחון.
בתרבות

בניין מנהטן מוניציפל מופיע בסרט מכסחי השדים משנת 1984.
בסרט "המקצוען", משנת 1994, עובד יריבו (המגולם על ידי גארי אולדמן) בבניין, עבור המנהל לאכיפת (חוקי) הסמים, במשרד 1402.
הבניין הוא מקום עבודתה של איליין בניס, בקומדיית המצבים משנות ה-90, סיינפלד.
הבניין מופיע במשחק המחשב, משנת 2001, מקס פיין של חברת Rockstar Games.
גלריה

מבט מלמטה למעלה
מבט מגשר ברוקלין
מבט מרחוב צ'מברס
מבט מהפארק הסמוך לבניין העירייה של ניו יורק
ראו גם

גורדי שחקים בניו יורק
גורדי שחקים מוקדמים
הערות שוליים

↑  בניין מוניציפל מנהטן באתר Emporis
↑  New York City Landmarks Preservation Commission; Postal, Matthew A. (ed. and text); Dolkart, Andrew S. (text). (2009) Guide to New York City Landmarks (4th ed.) New York:John Wiley and Sons. ISBN 978-0-470-28963-1, p.33
↑  Willis, Carol. "Municipal Building" in Jackson, Kenneth T. (ed.), The Encyclopedia of New York City (2nd edition). New Haven: Yale University Press, 2010. ISBN 978-0-300-11465-2, p. 863-864
↑  Willis, Carol. "Municipal Building" in Jackson, Kenneth T. (ed.), The Encyclopedia of New York City (2nd edition). New Haven: Yale University Press, 2010. ISBN 978-0-300-11465-2, p. 863-864
↑  New York City Landmarks Preservation Commission; Postal, Matthew A. (ed. and text); Dolkart, Andrew S. (text). (2009) Guide to New York City Landmarks (4th ed.) New York:John Wiley and Sons. ISBN 978-0-470-28963-1, p.33
↑  New York City Landmarks Preservation Commission; Postal, Matthew A. (ed. and text); Dolkart, Andrew S. (text). (2009) Guide to New York City Landmarks (4th ed.) New York:John Wiley and Sons. ISBN 978-0-470-28963-1, p.33
↑  White, Norval & Willensky, Elliot (2000). AIA Guide to New York City (4th ed.). New York: Three Rivers Press. ISBN 978-0-8129-3107-5., p.71
↑
| --- | --- |
בקרת זהויות :  NLI: 987012405201105171  LCCN: sh2018003104
בית הכנסת של הרובע העליון

| --- | --- |

 מידע כללי
 סוג:  בית כנסת
 כתובת:  רחוב Arzu Əliyev
 מיקום:  אוגוז
 מדינה:  אזרבייג'ן 
 בעלים:  קהילת יהודי אוגוז
 זרם:  יהודים הרריים
 הקמה ובנייה
 חומרי בנייה:  אבן לא מסותתת, לבנים
 סגנון אדריכלי:  כפרי
 קואורדינטות:  41°04′03″N 47°27′34″E﻿ / ﻿41.06746°N 47.45936°E﻿ / 41.06746; 47.45936
 he
 
בית הכנסת של הרובע העליון (באזרית: Yuxarı məhəllə sinaqoqu) הוא בית כנסת שנבנה במאה ה-19 בעיר אוגוז שבאזרבייג'ן.
היסטוריה

בית הכנסת של הרובע העליון, נמצא בחלק העליון של הרובע היהודי בעיר אוגוז. הוא נבנה בשנת 1897 בסיועו ובהדרכתו של הרב ברוך עבור קהילת היהודים ההרריים. באותה העת היה קיים כבר בחלק התחתון של הרובע היהודי בית הכנסת שנבנה בשנת 1849 אשר כונה בית הכנסת של הרובע התחתון.
בית הכנסת של הרובע העליון שוכן בכיכר קטנה במרכז הרובע היהודי. בדומה לבתים אחרים בעיירה הוא נבנה מאבן לא מסותתת ומלבנים. בקיר הדרומי היו במקור שלושה שערים, מתוכם שניים סגורים. החזית הראשית מעותרת בעמודים בסגנון כפרי ובכרכוב קשתי. בחלל הפנימי נמצא אולם תפילה שרוחבו תשע מטרים ואורכו שמונה עשר מטרים. ארון הקודש מעוטר בלבנים.
בתקופת השלטון הסובייטי בית הכנסת נסגר, ומאוחר יותר שימש כמחסן מלח.
בין השנים 2004 - 2006 בוצע שיקום ושחזור בית הכנסת על ידי היהודים המקומיים. מאז הוא פתוח לקהל המקומי ולתיירים.
קהילת יהודי אוגוז

קהילת יהודי אוגוז שייכת לקהילת יהודי ההרים. אלה יהודים שחיים בהרי הקווקז כבר מהמאה השמינית לספירה. על פי המסורת, יהודי הקווקז הם צאצאים של יהודי ממלכת יהודה שהוגלו לממלכת בבל.
שפתם מכונה בפיהם ג'וּהוּרי והיא ניב של יהודית פרסית בתוספת מילים מעברית, ערבית, אזרית ורוסית. הניב שהיה מדובר באזור אוגוז נחשב לשפה מתה שכן מעריכים כי רק כ-300 איש עדיין מכירים אותו. עד לתחילת המאה העשרים השפה נכתבה באותיות עבריות. בשנת 1929 הוחלט להשתמש באותיות לטיניות והחל משנת 1938 באלפבית הקירילי.
בין השנים 1930–1933 חיו באוגוז בין 2000 ל-2500 יהודים. חלק עזבו בתקופת מלחמת העולם השנייה והחלק הנותר עזב בשנת 1990 לאחר התפרקות ברית המועצות. מעריכים כי בשנת 2019 חיו באוגוז רק עשרות בודדות של יהודים.
בשנים בהן הקהילה הייתה גדולה התקיימו בבית הכנסת שיעורים בנושא ההיסטוריה היהודית. לצורך זה חוברו חומרי לימוד שחלקם עדיים מוצגים בבית הכנסת כגון:
- מפה המתארת את מסלול הגעת היהודים מירושלים לאזרבייג'ן דרך איראן ועיראק.
- לוח המציג אותיות עבריות ליד אותיות קיריליות ולטיניות ואת הגייתם.
- מפה המציגה את ישראל ואת שכנותיה.
ראו גם

יהדות אזרבייג'ן
בית הכנסת של הרובע התחתון
הערות שוליים

↑  Mountain Jews: Customs and Daily Life in the Caucasus, UPNE, 2002, ISBN 978-965-278-315-8. (באנגלית)
↑  Jewish Heritage in Azerbaijan - Oghuz, European Jewish Heritage powered by AEPJ (באנגלית בריטית)
↑  Mountain Jews: Customs and Daily Life in the Caucasus, UPNE, 2002, ISBN 978-965-278-315-8. (באנגלית)
↑  THE JEWISH STORY OF OGHUZ, AZERBAIJAN
מפת נדידת היהודים מירושלים לאזרבייז'אן
השוואה בין אותיות עבריות, לטיניות וקיריליות
מפת ישראל ושכנותיה
בריאות

היגיאה, אלת הבריאות במיתולוגיה היוונית. ציור מאת גוסטב קלימט
בריאות (ההפך מחולי) היא שילוב של יעילות תפקודית ומטבולית באורגניזם, הן ברמת המיקרו (רמת התא) והן ברמת המאקרו (הרמה החברתית). בשטח הרפואה, בריאות מוגדרת לרוב כיכולת האורגניזם להגיב ביעילות לאתגרים (למצבי מתח) ולהשיב בצורה יעילה "מצב של איזון" – הומאוסטזיס.
הגדרה מקובלת נוספת למונח בריאות היא זו אשר נוסחה על ידי ארגון הבריאות העולמי (WHO), עוד בשנת 1946 ולפיה: "בריאות היא מצב של רווחה גופנית, נפשית וחברתית מושלמת ולא רק היעדר מחלה". בשנים האחרונות הגדרה זו שונתה מעט ועתה היא מכילה אף את היכולת לנהל "חיים פוריים מבחינה חברתית וכלכלית." הגדרת ה-WHO ספגה ביקורת לא מעטה והיו שטענו כי לא ניתן להגדיר בריאות על ידי רווחה גופנית חברתית ונפשית מושלמת, וגם טענו שלא להגדיר בריאות כמצב, אלא שיש לראות בבריאות תהליך של התאמה לדרישות המשתנות של החיים ולמשמעות המשתנה שאנו מעניקים להם. על כן, הגדרת ה-WHO, נראית בעיני רבים כמציבה מטרה אידיאליסטית ולא כאמירה מציאותית.
בשנת 1975 פורסם בקנדה דו"ח שכותרתו "פרספקטיבה חדשה על בריאותם של הקנדים", הידוע גם כדו"ח לה לונד. הדו"ח הציע ארבעה משתנים להגדרת בריאות, אותם כינה: "ביולוגיה אנושית", "סביבה", "סגנון חיים" ו"ארגון בריאות". מכאן שבריאות נשמרת באמצעות המדע ומקצוע הרפואה, אולם אף הפרט יכול לתרום לשיפור בריאותו. פעילות גופנית, מניעת השמנה ושמירה על משקל גוף נכון, תזונה מאוזנת, הפחתת מתחים, הימנעות מעישון או שימוש בסמים, הן דוגמאות ליכולתו של הפרט לשפר את בריאותו.
אחד המדדים הנמצא בשימוש תכוף למדידת בריאות הציבור, בין מדדים אחרים, הוא הגובה הממוצע באוכלוסייה, משתנה המושפע מאוד מתזונה נכונה ומטיפול רפואי.
פעילות גופנית

פעילות גופנית מטרתה לפתח או לשמר כושר גופני ובריאות. לעיתים קרובות מטרת הפעילות הגופנית היא פיתוח יכולת אתלטית, או מיומנות אתלטית. פעילות גופנית תכופה וסדירה היא מרכיב חשוב במניעת מחלות רבות, בהן, סרטן, מחלות לב, מחלות במחזור הדם, סוכרת מסוג 2, השמנה וכאבי גב.
נהוג לחלק פעילות גופנית לשלושה סוגים, זאת בהתאם להשפעתם הכללית על גוף האדם:
תרגילי גמישות, כגון מתיחות, משפרים את תנועת השרירים וטווח תנועות המפרקים.
תרגילים ארוביים, כגון הליכה וריצה, מתמקדים בסבולת לב ריאה.
תרגילים אנארוביים, כגון הרמת משקולות, מגבירים את כוח השרירים לטווח קצר.
לפעילות גופנית תרומה משמעותית לכושר גופני, כולל שמירה על משקל הגוף. פעילות גופנית תורמת אף לבריאות עצמות הגוף, השרירים והמפרקים ומחזקת את מערכת החיסון.
עם זאת, יש לערוך הפרדה בין פעילות גופנית למטרות בריאות הנערכת, בדרך כלל, כפעילות גופנית בשעות הפנאי, לבין פעילות גופנית תחרותית שמטרתה היא זכייה בתחרות ו/או שבירת שיא ספורטיבי ואשר במקרים רבים אינה בריאה כלל וכלל.
כמו כן מחקרים רבים גילו כי ישנו קשר ישיר בין כושר גופני לבריאות הנפש, בן אדם אשר אינו מבצע פעולות גופניות על בסיס קבוע והוא אינו בכושר אזי יוכל לקשר קשר ישיר לתופעות התנהגות אצלו כגון: חוסר סבלנות, עצבנות, הפרעות ריכוז וכו'.
פעילות גופנית רבה מדי, שינוי חד בפעילות הגופנית, או פעילות גופנית לא מאוזנת, מפעילה עומס רב מדי על הגוף או על חלקים מסוימים בו, דבר שעלול לגרום לנזק אקוטי לבריאות (פציעות) ולנזק כרוני (שחיקה של רקמות).
תזונה

תזונה היא תחום מדעי בו נחקר הקשר שבין המזון שאותו האדם צורך לבין מצב בריאותו ומחלותיו. תזונה נכונה חשובה לבריאות האדם באותה מידה כמו פעילות גופנית. תזונה נכונה חשובה עוד יותר לאלה המקיימים פעילות גופנית מתאימה, זאת כדי לסייע לגוף להתכונן לפעילות ולהתאושש ממנה. כאשר הגוף לא מקבל הזנה מספקת, הגוף נכנס למצב של הרעבה ומכלה את רזרבות האנרגיה שלו לשם הישרדות: תחילה פחמימות, לאחר מכן שומנים, ולבסוף חלבונים שהם אבני הבניין של הגוף עצמו, כך שהגוף מאכל את עצמו. בטווח שבין שני הקצוות: בריאות מושלמת מחד ומוות כתוצאה מרעב או תזונה לקויה מאידך, קיים מגוון של מחלות היכולות להיגרם או להחמיר כתוצאה מתזונה לא נכונה. מחסור במזון מתאים, עודף במזון ומזון לא מאוזן (בעיקר חוסר או עודף של מרכיב מסוים במזון) עלולים להשפיע באופן שלילי על הבריאות, באופן אקוטי ובאופן כרוני, ולגרום מחלות שונות, בהן הרעלה, צפדינה, השמנת-יתר, סוכרת, דלדול עצם וכן בעיות התנהגותיות ופסיכולוגיות. במחקרים שנעשו בתחום התזונה נמצא כי דיאטות חוזרות עלולות להשפיע באופן שלישוני על ההורמונים המופרשים מבלוטת התריס.
בריאות הנפש

בריאות הנפש הוא מונח המתייחס לרווחתו הפסיכולוגית של הפרט. מילון מרים-ובסטר מגדיר בריאות נפש כ"מצב של רווחה רגשית ופסיכולוגית בה הפרט מסוגל לעשות שימוש ביכולותיו השכליות והרגשיות, לתפקד בחברה ולעמוד בדרישות הרגילות של חיי היום-יום."
על פי ארגון הבריאות העולמי לא קיימת הגדרה אחידה של בריאות הנפש. גורמים שונים, כגון הבדלים תרבותיים, הערכות סובייקטיביות ותאוריות מקצועיות שונות, עשויים להשפיע על הגדרת בריאות הנפש. רוב המומחים מסכימים כי המונחים "בריאות נפש" ו"מחלת נפש" אינם הפכים. במילים אחרות, היעדר מחלת נפש מוכרת אינו מצביע בהכרח על בריאות הנפש.
ראו גם

אורח חיים בריא
רפואה
רווחה
איכות חיים
חינוך לבריאות
הערות שוליים

↑  WHO. Constitution of the World Health Organization, Geneva, 1946. Accessed October 30, 2006.
↑  Common fitness mistakes people make Stay Fit retrived on 11-13-2006
| --- | --- |
בקרת זהויות :  NLI: 987007553277305171  BnF: cb11945860z (data)  GND: 4020754-7  LCCN: sh85059518  LNB: 000071248  NKC: ph127590  TDVİA: sihhat 
אימון כושר
מגוון ירקות, פירות וקטניות
בנימין פרנקלין פיישוטו

| --- | --- |

 לידה:  1834 
 פטירה:  1890 (בגיל 56 בערך) 
 מקום קבורה:  בית הקברות בית עולם 
 מספר צאצאים:  9 
 
בנימין (בנג'מין) פרנקלין פיישוטו (באנגלית: Benjamin Franklin Peixotto,‏ 13 בנובמבר 1834 ניו יורק - 18 בספטמבר 1890) היה עורך דין, עיתונאי, דיפלומט אמריקאי, פעיל קהילתי יהודי ופילנתרופ, בן למשפחה יהודית-פורטוגזית עם שורשים בהולנד וקוראסאו, ממנהיגי הארגון בני ברית. הוא נודע, בין השאר, במאמציו כדיפלומט בבוקרשט לעודד את האמנציפציה של יהודי רומניה ולהגן על זכויותיהם נגד האנטישמיות השלטונית.
רקע משפחתי ושנות צעירותו

בנג'מין פרנקלין פיישוטו נולד בעיר ניו יורק שבארצות הברית, כאחד משמונת ילדיהם של הרופא, הפובליציסט והפעיל הפוליטי הדמוקרטי דניאל לוי מדורו פיישוטו (1843-1800) ושל רחל לבית מנדש סיישאס (1861-1798). ד"ר מדורו פיישוטו, יליד אמסטרדם, היה לפרק זמן יושב ראש החברה הרפואית של ניו יורק. הסב מצד האב, מוזס לוי מדורו פיישוטו, יליד קוראסאו, כיהן, בין השאר, כחזן בקהילת שארית ישראל בניו יורק בין השנים 1820–1828.
בגיל שנתיים עבר בנג'מין עם הוריו לקליבלנד, שם קיבל אביו עבודה כפרופסור בבית הספר לרפואה. מאוחר יותר, בשנת 1841 המשפחה חזרה לניו יורק, שם המשיך האב את עבודתו כרופא בכיר. אחרי מות אביו בשנת 1843, בשנת 1847 חזרו הנער, אמו ואחיו לקליבלנד ובשנות ה-50 של המאה ה-19 החל לנהל בית חרושת לטקסטיל יחד עם ג'יאו איי. דייוויס, Davis, Peixotto & Co.‎, שסיפקה, בין השאר, מדים לצבא בימי מלחמת האזרחים ובמקביל עסק בעיתונאות. בשנים 1862-1856 כתב פיישוטו מאמרי מערכת בעיתון "Cleveland Plain Dealer". הוא עזב ב-1862 כשהעיתון אימץ את השקפתם של ה-copperheaders, דמוקרטים פציפיסטים שהתנגדו למלחמה עם הדרום.
פעילותו הפוליטית והקהילתית באמריקה

פיישוטו למד משפטים והתמחה אצל המשפטן והפוליטיקאי הדמוקרטי סטיבן דאגלס שהפך בשבילו לדמות נערצת. התגייס בעצמו, כמו אביו, לפעילות במסגרת המפלגה הדמוקרטית, ותמך במועמדותו של דאגלס בעת מערכת הבחירות לנשיאות ארצות הברית בשנת 1860.
בין השנים 1855 ל-1866 היה פעיל בענייני הקהילה היהודית בקליבלנד. הוא היה שותף להקמתם של מוסדות שונים, בהם, יחד עם דייוויס, "החברה היהודית לצדקה" (Hebrew Benevolent Society;‏ 1855, הוא היה גם למזכיר שלה), "החברה הספרותית של הצעירים היהודים" (1860), אותה צירף בשנת 1863 ללשכת בני ברית המקומית שהקים, ע"ש סר משה מונטפיורי. פיישוטו עזר גם כן בהקמת בית מחסה ליתומים יהודים (כיום "בלפר") בקליבלנד. כדי להשיג כספים למימון בית המחסה, גייס ארגוני נשים בתשע ערים גדולות. פיישוטו היה גם חבר בהנהגת קהילת "תפארת ישראל" בקליבלנד וגזברה וניהל את בית הספר ליום ראשון שלה בשנת 1858.
עלה במהירות בהירארכיה של ארגון בני ברית ונבחר בגיל 29 בלבד ל"שר הגדול" שלו בין השנים 1865-1863. פעילותו הציבורית הענפה בקליבלנד כללה גם השתתפות בהקמת "איגוד הספרייה המרכנטילית" ועמד זמן מה בראשה.
בשנת 1866 עזב פיישוטו את קליבלנד ופתח משרד עורכי דין בניו יורק. בהמשך התיישב בקליפורניה, משנת 1867 בסן פרנסיסקו.
בשנת 1870 התמנה על ידי הנשיא יוליסס גראנט לקונסול אמריקאי ברומניה.
שנותיו האחרונות בארצות הברית ובצרפת

משם חזר לארצות הברית ב-1875. בשובו השתתף בהתארגנות ה"איחוד הקהילות העבריות האמריקניות" (Union of American Hebrew Congregations), כיום האיחוד ליהדות רפורמית, שהוקם בראשות הרב יצחק מאיר וייז בשנת 1873.
אחרי שהשתתף במערכת הבחירות לנשיאות במחנה של רתרפורד הייז, שזכה להיבחר, התמנה על ידי הנשיא החדש לשמש כקונסול כללי של ארצות הברית בליון שבצרפת. בתפקידו זה כיהן עד 1885, אז חזר לעסקיו ולפעילותו הקהילתית בניו יורק.
בשנת 1886 הקים את הירחון "מנורה". היה פעיל בהנהלת המכון הטכני העברי, של החברה לעזרה רפואית, ועוד ארגונים ומוסדות קהילתיים.
בנימין פרנקלין פיישוטו היה נשוי משנת 1858 לחנה שטראוס (1901-1840) ולזוג נולדו תשעה ילדים, מתוכם ארבעה בנים וחמש בנות.
בנו הבכור, ג'ורג' מדורו פיישוטו, היה צייר, ובן אחר פרסי, היה איש עסקים, חבר בקהילה האמריקנית בפריז. פיישוטו מת ב-1890 בניו יורק, מסיבוכים של מחלת השחפת ושם גם נקבר.
לקריאה נוספת

Louis Sandy Maisel, Ira N.Forman, Donald Altschuler - Jews in American Politics, Bowman&Littlefield, Lanham, Maryland, 2001 p.31
Esther L. Panitz Simon Wolf: private conscience and public image Associated University Presses, Cranburry New Jersey, 1987
Carol Iancu - Evreii din România (1866-1919) de la excludere la emancipare ,Editura Hasefer, Bucureşti, 1996
הערות שוליים

↑  באתר הגנאלוגי geni
↑  באתר הגנאלוגי geni
↑  באתר הגנאלוגי geni
↑  Encyclopedia of Cleveland History
↑  Encyclopedia of Cleveland History
↑  The History of Jewish Cleveland
↑  The Civil War and Cleveland
↑  Encyclopedia of Cleveland History
↑  Encyclopedia of Cleveland History
↑  Encyclopedia of Cleveland History
↑  E.Panitz p.44
↑  E.Panitz p.47-48
↑  Leon Volovici  - בערך: "רומניה" ב-The Yivo Encyclopedia of Jews in Eastern Europe: The modernization process accelerated and the Jews’ legal status improved somewhat due to the" remarkable contribution of Benjamin Franklin Peixotto, the American consul in Bucharest in 1870"
↑  C.Adler, E.A. Cardozo
| --- | --- |
בקרת זהויות :  NLI: 987007270646105171  GND: 1035414996  ISNI: 0000 0000 3573 403X  LCCN: n93030048  SNAC: w632179r  SUDOC: 233424229  VIAF: 41048669   WorldCat (עם VIAF): 41048669 
מפת רומניה בשנים 1859-1878
"יהודי עם אווז", ציור מאת ניקולאה גריגורסקו שנועד למתוח ביקורת על היחס כלפי היהודים ברומניה וההתבזות שנאלצו לספוג בדרכם להתאזרח.
ברי פלוטקין

ברי פלוטקין (נולד בגלאזגו, סקוטלנד ב-23 באפריל 1944) הוא מהנדס, אמן רב תחומי ויועץ תעשייתי.
ביוגרפיה

ברי נולד כבן בכור לעדה פלוטקין לבית סינה (Cina)(ילידת גלאזגו 1917- נפטרה ב־2007). וליוסף פלוטקין (יליד גלאזגו ב-1917- נפטר ב-2001). עדה הייתה בת למשפחה שברחה מרוסיה בתחילת המאה ה-20 והיגרה לגלאזגו בתקווה להגר לארצות הברית היא נולדה כבת יחידה בין 8 אחים. האח היחיד שהיה צעיר ממנה עלה ארצה ונכלא בקפריסין, עלה ארצה ב-1948 והיה בין מייסדי קיבוץ כפר הנשיא. הוריו של יוסף פלוטקין הגיעו לגלאזגו בתחילת המאה ה-20. יוסף למד להיות שען, ולאחר מכן אופטיקאי, היה יזם בנשמתו והיה חלוץ ברעיון לפתוח מרפאת עיניים ניידת שבה נסע לכל העיירות והכפרים בפריפרייה של סקוטלנד עד שבשנות ה-1960 פתח מרפאה קבועה בגלאזגו ב-1952ביקרו עדה ויוסף בארץ במטרה לעלות ארצה, אך לאחר שהבהירו להם שיוסף לא יוכל לעבוד בארץ כאופטיקאי כי אינו רופא, ויתרו בני הזוג פלוטקין על רעיון העלייה ארצה ושבו לסקוטלנד.
כבר כילד קטן היה ברי סקרן ולדאבון לב הוריו היה מפרק ומרכיב את המכשירים בבית כדי להבין איך הם עובדים. כמו כן אהב מאוד צבעים בוהקים, מה שהיה חסר בסקוטלנד האפרורית בתקופה שלאחר מלחמת העולם השנייה. בגיל 12 הוריו קנו לו ערכה גדולה של צבעי שמן וכל הציוד הנלווה והוא התחיל לצייר להנאתו ובמקביל ביקר לעיתים קרובות במוזיאון קלוינגרוב לאמנות.
ב-1951 הצטרף לתנועת 'הבונים' והיה חבר בה עד לעלייתו ארצה.
ב-1962 סיים את בית הספר והתחיל לעבוד במפעל גדול במטרה להיות מסגר מוסמך, לאחר חצי שנה התחיל ללמוד וקיבל תואר.
ב-1966 קבל תואר מהנדס מכונות.
ב־1968 נשא לאשה את איווי לבית זינגר (Shlesinger),ובמרץ 1969 הם בילו ירח דבש בטיול באירופה שהסתיים בצרפת, משם עלו ארצה באוניה 'דן' של חברת צים והתיישבו בקיבוץ עמיעד למשך שנה.
מקום העבודה הראשון של ברי היה במפעל הסתדרותי, במשך שנה ואחר מכן עבד בחברת ייעוץ בתור מייעל תהליכי עבודה במפעלים, במלחמת יום הכיפורים סופח למשך חצי שנה כנהג משאית למספר יחידות במצרים וסיני. עד שנת 1990 שאז הפך לעצמאי ובמקביל למד באוניברסיטת חיפה בחוג לאמנות והתנסה באמנות.
היה חבר כמה שנים בקבוצת האמנים החיפאית  סדנא 24/ בית היוצר, בארגונו של גרשון קניספל.
ב-2003 סיים לימודיו לתואר MBA.
ב-2011 יצא לגמלאות.
אמנותו של פלוטקין

פלוטקין הוא אמן רב תחומי. ביצירותיו הוא משתמש, בפלסטיק, בעיתונים ישנים, בפסולת מתכת, בתערוכתו 'קח את היציאה הרביעית' ב־2015, כתבה האוצרת ב'דף הגלריה' ברי פלוטקין הוא 'מלקט עכשווי', בעוד קדמונינו היו מלקטים בטבע עלים, זרדים, אבנים קטנות, גידי חיות, צדפים וכל מה שמצא חן בעיניהם ויכלו לשאת אל מקום המבטחים שלהם. ברי צועד בין שדות החומרים הזמינים כיום שלכת תעשייתית, זרדים מתכתיים, קונכיות פלסטיות שלדי מכשירים, שרידים מחפצים שהוא או מישהו אחר כבר השתמש בהם, כל מה שמושך את עיניו ומגרה את ידיו לחפון ולאגור.
תערוכות יחיד"

1992 – "ארכיטקטורה של צורה, צבע, אור וצליל", 'הגלריה החדשה' בית אבא חושי, חיפה.
2015 – "קח את היציאה הרביעית", 'הגלריה החדשה' בית אבא חושי, חיפה.
תערוכות קבוצתיות

1994 – "עמדה בעימות", 'גלריה בית היוצר', חיפה.
1994 – "מגלגלים רולטת מזלות", סדנא 24/גלריה בית היוצר, חיפה.
1995 – "קטן קטן קטן", סדנא 24/גלריה בית היוצר, חיפה.
1995 – "קו ירוק/קו אדום", סדנא 24/גלריה בית היוצר, חיפה.
995 – "רעות ואחווה", החגיגה בוואדי ניסנאס, חיפה.
2000 – "מגינים למגן", 'סימגלרי', מגדים.
2001 – "היכן דובנוב?" , 'סימגלרי', מגדים.
2006 – "מחווה לחוה ובנותיה", 'סימגלרי', מגדים.
2021 – "טבע סביבה וקיימות באמנות ישראלית עכשווית", 'הגלריה החדשה לאמנות', בת ים.
הערות שוליים

↑  בני סיני, יוסף ועדה פלוטקין ובני משפחתם, אילן היחוסין של משפחת צ'ינאר, סינה, סיני, 1995, ישראל: בני סיני, 1994, עמ' 22.1-22. (בעברית ואנגלית)
↑  KELVINGROVE ART GALLERY AND MUSEUM, KELVINGROVE ART GALLERY AND MUSEUM (באנגלית)
↑  Stephen I Kliner, The Glasgow Bayit-Sinclair Drive, Late 1950s-arly 1960s: A time of Expansion, The David Eder farm and Hachsharat Noar, Camps and Marches. Kibbutz Amiad -Garin Zayin, The 1970s and 1980s Kibbutz Mevo Hama-Garin Chet, Glasgow Va`ad LeMa`an Habonim, 90th Anniversary: 2019, The Story of Glasgow Habonim-Dror, (Dae ye ken Glasgow ken ?), Glasgow: The Scotish Jewish Center, 2022, עמ' 28,29,37,54,58,61,63,70,103,122,145. (באנגלית)
1 2  גרשון קניספל, 'עמדה בעימות', תערוכה קבוצתית של חברי סדנא 24/ בית היוצר, חיפה: סדנא 24/ בית היוצר, 1994, עמ' עטיפה, ברי פלוטקין. (בעברית, אנגלית)
1 2  ברי פלוטקין, Barry Plotkin, אנגלית (באנגלית)
↑  מרים ברוק-כהן, ברי פלוטקין -תערוכה 29/3/2015 Barry Plotkin -Exhibtion, באתר לראות אמנות אחרת, ‏24.3.2015 (באנגלית, עברית)
1 2 3 4 5  ברי פלוטקין, באתר מרכז המידע לאמנות ישראלית (בעברית, אנגלית)
↑  סנפורד ס. שיימן, החגיגה בואדי ניסנאס, רעות ואחווה, חיפה: עיריית חיפה, 1995. (בעברית, ערבית)
↑  יורם מארק-רייך, תערוכת מגינים לזכרו של מגן פרידמן שנפל בלבנון, ידיעות חיפה, 13 אוקטובר 2000, עמ' 102
↑  אורה ברפמן, ספר זיכרון, כלבו, 14.9.2001, עמ' 90
↑  דיטה קול, היכן דובנוב, ארץ וטבע 77, תל אביב: מגזין ארץ הצבי, 2002, עמ' 23
↑  יורם מארק-רייך, 'מתנה לרחב הזונה', ידיעות חיפה, ידיעות, 12/5/2006, עמ' 81
↑  סיגל בר-קובץ, אמנות מחאה: כך נלחמים בבת ים במשבר האקלים המאיים, באתר mynet / בת ים, ‏9/11/21
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברי פלוטקין".
ג'וליאן דה גוזמן

ג'וליאן בובי דה גוזמן (באנגלית: Julian Bobby de Guzman; נולד ב-25 במרץ 1981 בטורונטו) הוא כדורגלן עבר קנדי ממוצא ג'מייקני ופיליפיני, ששיחק בעמדת הקשר. לזכותו של דה גוזמן 89 הופעות במדי נבחרת קנדה. דה גוזמן משמש כיום עוזר מאמן בקבוצת אוטווה פיורי הקנדית.
ג'וליאן דה גוזמן הוא אחיו הגדול של הכדורגלן ג'ונתן דה גוזמן.